《大学幡》
明代·石宝

博山炉小烟曲曲，汉鼎虽存已亏足。苍生但怨皇天痴，不信高亏好皮肉。

长乐宫中断袖起，相国府前人倒屣。关东王母正行筹，日下白虹空贯珥。

东朝将相无所倚，何事复令司隶死。谁能砥柱障颓波，不若弹冠伏都市。

孤幡扬扬生烈风，海内是非须有公。浮云蔽日不作回天功，正气自可凌苍穹。

老臣若肯存精忠，遮道一言羞杀翁。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。